ΚΑΝΟΝΙΣΜΟΣ (ΕΚ) αριθ. 2863/95 ΤΗΣ ΕΠΙΤΡΟΠΗΣ της 12ης Δεκεμβρίου 1995 για την τροποποίηση του κανονισμού (ΕΚ) αριθ. 1567/95 για το άνοιγμα και τον τρόπο διαχείρισης κοινοτικής δασμολογικής ποσόστωσης για το δεύτερο εξάμηνο του 1995 για τα προϊόντα που υπάγονται στους κωδικούς ΣΟ 0714 10 10, 0714 10 91 και 0714 10 99 καταγωγής Ταϊλάνδης
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 1766/92 του Συμβουλίου της 30ής Ιουνίου 1992 περί κοινής οργανώσεως αγοράς στον τομέα των σιτηρών (1), όπως τροποποιήθηκε τελευταία από τον κανονισμό (ΕΚ) αριθ. 1863/95 (2), και ιδίως το άρθρο 12 παράγραφος 4,
τον κανονισμό (ΕΚ) αριθ. 3290/94 του Συμβουλίου της 22ας Δεκεμβρίου 1994 σχετικά με τις προσαρμογές και τα μεταβατικά μέτρα που είναι αναγκαία για την εφαρμογή των συμφωνιών οι οποίες έχουν συναφθεί στο πλαίσιο των πολυμερών εμπορικών διαπραγματεύσεων του Γύρου της Ουρουγουάης (3), και ιδίως το άρθρο 3,
Εκτιμώντας:
ότι η Κοινότητα ανέλαβε τη δέσμευση να εξασφαλίσει στην Ταϊλάνδη πρόσβαση στην κοινοτική αγορά, για τα προϊόντα που υπάγονται στους κωδικούς ΣΟ 0714 10 10, 0714 10 91 και 0714 10 99, για ποσότητα 21 εκατομμυρίων τόνων για τετραετή περίοδο με ανώτατο όριο την ποσότητα 5,5 εκατομμυρίων τόνων ανά ημερολογιακό έτος 7 ότι, για το σκοπό αυτό, με τον κανονισμό (ΕΚ) αριθ. 1567/95 της Επιτροπής (4) ανοίχθηκε δασμολογική ποσόστωση για το δεύτερο εξάμηνο του έτους 1995 7
ότι, με τον κανονισμό (ΕΚ) αριθ. 3191/94 του Συμβουλίου της 19ης Δεκεμβρίου 1994 για την τροποποίηση του κανονισμού (ΕΟΚ) αριθ. 430/87 σχετικά με το καθεστώς κατά την εισαγωγή που εφαρμόζεται σε ορισμένα προϊόντα που υπάγονται στους κωδικούς ΣΟ 0714 10 και 0714 90 καταγωγής τρίτων χωρών (5) ανοίχθηκε, για το πρώτο εξάμηνο του 1995, ποσόστωση για τα εν λόγω προϊόντα καταγωγής Ταϊλάνδης 7 ότι η ποσόστωση αυτή, προστιθέμενη σε αυτή που ανοίχθηκε για το δεύτερο εξάμηνο του 1995 με τον κανονισμό (ΕΚ) αριθ. 1567/95 αφορά ποσότητα 5,5 εκατομμυρίων τόνων ακριβώς 7
ότι, για να τηρηθούν οι διεθνείς δεσμεύσεις της Κοινότητας, είναι αναγκαία η εξασφάλιση πρόσβασης, στην κοινοτική αγορά των εν λόγω προϊόντων για ποσότητα ίση με 5,5 εκατομμύρια τόνους για όλο το έτος 1995, και η εξουδετέρωση της επίπτωσης της διαίρεσης της συνολικής ποσόστωσης για το έτος 1995 σε δύο εξαμηνιαίες ποσοστώσεις 7 ότι είναι λοιπόν αναγκαίο να προστεθεί στην ποσότητα που είναι δεκτή για το δεύτερο εξάμηνο του 1995 η ποσότητα που δεν εισήχθη κατά τη διάρκεια του πρώτου εξαμήνου 7
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Σιτηρών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο άρθρο 1 παράγραφος 1 του κανονισμού (ΕΚ) αριθ. 1567/95, οι όροι «2 875 000 τόνους» αντικαθίστανται από τους όρους «3 785 448,6 τόνους».
Άρθρο 2
Ο παρών κανονισμός αρχίζει να ισχύει την εβδόμη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 12 Δεκεμβρίου 1995.